CELEX: 62010CA0280
Language: lv
Date: 2012-03-01 00:00:00
Title: Lieta C-280/10: Tiesas (pirmā palāta) 2012. gada 1. marta spriedums ( Naczelny Sąd Administracyjny (Polija) lūgums sniegt prejudiciālu nolēmumu) — Kopalnia Odkrywkowa Polski Trawertyn P. Granatowicz, M. Wąsiewicz, spółka jawna/Dyrektor Izby Skarbowej w Poznaniu (PVN — Direktīva 2006/112/EK — 9., 168., 169. un 178. pants — Par darījumiem, kuri veikti nolūkā īstenot saimnieciskas darbības projektu, samaksātā priekšnodokļa atskaitīšana — Zemes gabala iegāde, ko veic sabiedrības biedri — Pirms sabiedrības, kura lūdz atskaitīšanu, reģistrācijas izsniegti rēķini)

21.4.2012   
            
            
               LV
            
            
               Eiropas Savienības Oficiālais Vēstnesis
            
            
               C 118/2
            
         Tiesas (pirmā palāta) 2012. gada 1. marta spriedums (Naczelny Sąd Administracyjny (Polija) lūgums sniegt prejudiciālu nolēmumu) — Kopalnia Odkrywkowa Polski Trawertyn P. Granatowicz, M. Wąsiewicz, spółka jawna/Dyrektor Izby Skarbowej w Poznaniu
   
   (Lieta C-280/10) (1)
   
   (PVN - Direktīva 2006/112/EK - 9., 168., 169. un 178. pants - Par darījumiem, kuri veikti nolūkā īstenot saimnieciskas darbības projektu, samaksātā priekšnodokļa atskaitīšana - Zemes gabala iegāde, ko veic sabiedrības biedri - Pirms sabiedrības, kura lūdz atskaitīšanu, reģistrācijas izsniegti rēķini)
   2012/C 118/02
   Tiesvedības valoda — poļu
   
      Iesniedzējtiesa
   
   
      Naczelny Sąd Administracyjny
   
   
      Lietas dalībnieki pamata procesā
   
   
      Prasītāja: Kopalnia Odkrywkowa Polski Trawertyn P. Granatowicz, M. Wąsiewicz, spółka jawna
   
   
      Atbildētājs: Dyrektor Izby Skarbowej w Poznaniu
   
   
      Priekšmets
   
   Lūgums sniegt prejudiciālu nolēmumu — Naczelny Sąd Administracyjny — Padomes 2006. gada 8. novembra Direktīvas 2006/112/EK par kopējo pievienotās vērtības nodokļa sistēmu (OV L 347, 1. lpp.) 9., 168. un 169. panta interpretācija — Priekšnodokļa, kas samaksāts par darījumiem, kuri ir veikti saistībā ar plānotās saimnieciskās darbības uzsākšanu, taču pirms sabiedrības reģistrācijas, atskaitīšana — Topošo sabiedrības biedru veikta zemes gabala iegāde
   
      Rezolutīvā daļa:
   
   
               1.
            
            
               Padomes 2006. gada 28. novembra Direktīvas 2006/112/EK par kopējo pievienotās vērtības nodokļa sistēmu 9., 168. un 169. pants ir jāinterpretē tādējādi, ka tie nepieļauj valsts tiesisko regulējumu, kurš neļauj ne sabiedrības biedriem, ne pašai sabiedrībai izmantot tiesības atskaitīt pievienotās vērtības nodokli, kas samaksāts kā priekšnodoklis par ieguldījuma izdevumiem, kuri šiem biedriem radušies pirms minētās sabiedrības izveides un reģistrācijas, tās saimnieciskās darbības vajadzībām un nolūkā;
            
         
               2.
            
            
               Direktīvas 2006/112 168. pants un 178. panta a) punkts ir jāinterpretē tādējādi, ka tie nepieļauj valsts tiesisko regulējumu, saskaņā ar kuru tādos apstākļos kā pamatlietā sabiedrība nevar atskaitīt kā priekšnodokli samaksāto pievienotās vērtības nodokli tad, ja rēķins, kas izsniegts pirms minētās sabiedrības reģistrācijas un identifikācijas pievienotās vērtības nodokļa vajadzībām, tika izrakstīts uz šīs sabiedrības biedru vārda.
            
         
      (1)  OV C 234, 28.08.2010.